URTEAN ZEHARREKO XV. DOMEKEA - B 

SARRERAKO OHARKIZUNA 

Egunon eta ondo etorriak, guztiok. 

Domeka honeetako ebanjelioan, apostoluak Barri Ona zabaltzera bialtzen ikusten dogu 
Jesus. Berbaz eta egitez, salbamenaren poza eroango deutse geisoei, baztertuei, behartsuei. 

Meza santu honetan, onartu dagigun Jaunaren Barri Ona eta prestau gaitezan gero bial- 
duak izateko, Jaunaren Barri Ona leku guztietara eroateko. 

"Argiaren seme eta. . . " 

DAMU-OTOITZA 

Senideok, Jaungoikoak deuskun maitasuna gogoan hartuz eta guri parkatzeko prest da- 
goala jakinik, autortu dagigun geure pekatua eta parkamena eskatu dagigun: 

- Jesus Jauna, zeure odola isuriz birrerosi gaituzuna. ERRUKI, JAUNA. 

- Jesus Jauna, zeure kurutze ta biztueraz Jaungoikoaren seme-alaba egin gaituzuna. 
KRISTO, ERRUKI. 

- Jesus Jauna, Jainkoaren Erreinuan bizitzeko aukeratu gaituzuna. ERRUKI, JAUNA. 

HITZAREN LITURGIA 

Am 7, 12-15: 

Jaungoikoak Amos artzaina aukeratu dau israeldarrei bere berbea iragarteko. Amos-ek 
gizarte haretako injustiziak salatuko ditu Jaungoikoaren izenean, baina herriko nagusiek ez 
dabe onartuko haren berbea. 

Erantzun-Salmoa: "Entzun, guztiok, Jaunaren Hitza..." 

Ef 1, 3-14: 

Gaur eta hurrengo domeketan, San Paulok efesotarrei egindako kartea dogu bigarren 
irakurgai. Idazki honen sarreran, kantu eder baten eran, Jaungoikoak Kristogan beteten daua- 
la gu salbatzeko asmoa esango jaku. 

Mk6, 7-13: 

Jesusek binan binan bialtzen ditu apostoluak ebanjelioa iragartera. Bialduak gatxaren 
aurka jokatu behar dabe eta Barri Ona zabaldu. Zutunduta, "Aleluia" abestuz, goratu daigun 
Jauna. 

JAINKO HERRIAREN OTOITZA 

Senideok, bere seme-alaba izateko aukeratu gaituan Jaungoiko Aitari uste osoz otoitz 
egin deiogun: 

- Gizadi osoaren aide: injustizia eta zapalketa guztietatik askatuta, bake bidean aurrera 
egin dagiala. ESKATU DEIOGUN JAUNARI. 

- Elizearen eta kristau guztien aide: Jaungoikoak "bialduak" gareala jakinik, bildur barik 
jokatu dagigula zuzentasunaren, maitasunaren eta askatasunaren aide. ESKATU DEIOGUN 
JAUNARI. 

- Geisoen aide, lanik ez daukenen aide, baztertuen aide: behar daben laguntza jaso da- 
giela Jaunagandik eta hurkoakandik. ESKATU DEIOGUN JAUNARI. 

- Gu guztion aide, gure etxekoen eta lagunen aide: Jaungoikoaren bakea eta maitasuna 
geure inguruan zabaltzen jakin dagigula. ESKATU DEIOGUN JAUNARI. 

Jainko Jauna, zaindu egizu maitasunez zure herri hau eta lagundu egiozu zure erreinuko 
zorionera heldu arte. Jesukristo gure Jaunaren bitartez. Amen. 



AZKEN AGURRA 

Mezea amaitzean, abadeak, Jesusen izenean, "Zoaze Jaunaren bakean" esan deusku: Ba- 
rn Ona zabaltzera, on egitera bialduak gara, aldi haretan apostoluak bialduak izan ziran lez. 
Zintzo jokatu dagigula Jaungoikoaren Erreinuaren aide. 

"Jainko gizon eginari. . . " 

OHARRAK 



